പി.എസ് പ്രശാന്ത് കോണ്ഗ്രസില് നിന്നും രാജിവച്ചു നേതാക്കള്ക്കെതിരെ രൂക്ഷ വിമര്ശനം തിരുവനന്തപുരം: പി.എസ് പ്രശാന്ത് കോണ്ഗ്രസില് നിന്നും രാജിവച്ചു. കഴിഞ്ഞ തിരഞ്ഞെടുപ്പില് നെടുമങ്ങാട് മണ്ഡലത്തില് തന്നെ പരാജയപ്പെടുത്തിയതിന് പാലോട് രവിക്ക് ലഭിച്ച പാരിതോഷികമാണ് ഡിസിസി അധ്യക്ഷ സ്ഥാനമെന്ന് യുഡിഎഫ് സ്ഥാനാര്ഥിയായിരുന്ന പി.എസ് പ്രശാന്ത് ആരോപിച്ചു. ഇനിയും താന് കോണ്ഗ്രസില് തുടര്ന്നാല് ജീവന് തന്നെ ഭീഷണിയാണെന്നും പ്രശാന്ത് പറഞ്ഞു. കോണ്ഗ്രസ് പ്രാഥമിക അംഗത്വം രാജിവച്ചു കൊണ്ട് നടത്തിയ വാര്ത്താസമ്മേളനത്തിലാണ് പി.എസ് പ്രശാന്തിന്റെ പ്രതികരണം.തകര്ച്ചയുടെ മൂലകാരണം കെസി വേണുഗോപാലാല്കെസി വേണുഗോപാലിന് എതിരെയും തിരുവനന്തപുരം ഡിസിസി അധ്യക്ഷനായ പാലോട് രവിക്കുമെതിരെ ഗുരുതര ആരോപണങ്ങളാണ് പ്രശാന്ത് ഉയര്ത്തിയത്. കെ.സി വേണുഗോപാലാണ് കേരളത്തില് കോണ്ഗ്രസ് സംഘടന തകര്ച്ചയുടെ മൂലകാരണമെന്നും അദ്ദേഹം പറഞ്ഞു.